Arranca l’Escola de Nadal de la Casa de Cultura de Burjassot, el 21 de novembre, amb el període de matrícules
2025-07-24

Des de la Regidoria de Cultura i Joventut de l’Ajuntament de Burjassot, dirigida pel Regidor Javier Naharros, es té tot llest perquè les i els xiquets del municipi amb edats compreses entre els 4 i els 12 anys, nascuts entre 2010 i 2018, puguen gaudir d’unes vacances de Nadal diferents, jugant i aprofitant el seu temps d’oci.

Per a això, des de la citada Regidoria es posa en marxa, un any més, l’Escola de Nadal 2022/23 que tindrà lloc a la Casa de Cultura del municipi del 23 al 30 de desembre de 2022 i del 2 al 5 de gener de 2023. Les matrícules podran realitzar-se a partir del 21 de novembre a través de la web municipal, PUNXANT ACÍ, o bé en el Servei d’Atenció al Ciutadà, a la Casa de Cultura, amb cita prèvia, que es pot sol·licitar PUNXANT ACÍ.

Amb places limitades, l’horari de l’Escola de Nadal serà de 09.00 a 13.30 hores i tindrà un preu de 42€. En el cas de sol·licitar l’horari matiner, de 08.00 a 09.00 h, caldrà afegir al citat preu 9€. Així mateix, si se sol·licita plaça en el menjador, limitades a 20 i en horari de 13.30 a 15.00 hores, el preu del mateix serà de 30€.

Les famílies nombroses i monoparentals tenen un descompte del 50% i les famílies nombroses i monoparentals especials, del 100%. El descompte s’aplica només en el preu de l’Escola de Nadal i de l’horari de matinera.

En el moment de formalitzar la matrícula caldrà aportar el SIP del xiquet o la xiqueta i l’autorització de l’Escola de Nadal que es pot consultar en la web municipal, www.burjassot.org.